Rikunarita-ORG/Wikinium huggingface dataset:
# Homu

xifaniso xa homu
**Homu** i xifuwo xa milenge ya mune xitlhela xiva na timhondzo timbirhi. Xihanya vutomi byo olova, xi dya byanyi ni matsavu, xinwa mati eminambyeni . mikarhi hikwayo homu yi hlayisiwa hi murisi loi axi fambisaku enhoveni nile masinwini leswaku xiyadya kona no kuma swakudya leswi ringaneke . murisi u pfula xivala xa tihomu ni mixo leswaku tiya aku dyeni, kutani ni madyambu murisi ati landa ti vuya exivaleni.

Vutomi bya homu byi lava ku hlayisiwa kahle leswaku xitava na rihanyu lerinene. homu yi pfuna vanhu hi tindlela to tala. Tihomu ti hi nyika masi lama tirhisiwaka ku endla masi yo khwaxa ni swakudya swo fana na nyama leyi yi katsaka nati vhoroso naswi nwana swo tala swa kudya .Ti homu vanwana vati tirhisa ku rima masimu .

ti homu ti tala ku dlayiwa loko kuri na mitlangu, mikhuvo na mikosi leswaku vanhu vata kota ku ringana eka xixevo hikuva xikurhile ngopfu. vanhu vakhale loko homu yidlayiwa a va teka dzovo ra yona vari neka kutani va endla swiambalo swa ndhavuko va tlhela va tirhisa dzovo ku endla tingoma to chaya loko va cina.

swihlovo leswi tirhisiweke
# Pitori

| Pitori |
| --- |
|  |
|
Pitori
Ndzhawu ya doroba e xifundzeni xa Gauteng
 |
|
Pitori
Vundzhawu bya dorobha eAfrika-Dzonga
 |
| Tinhla-vundzhawu: ﻿ / ﻿ |
| Tiko | Afrika-Dzonga |
| Xifundza | Gauteng |
| Muganga | Doroba ra Tshwane |
| Masipala | Doroba ra Tshwane |
| **Ku anama** |
|  • Hinkwaro | 687.54 km2 (265.46 sq mi) |
| **Ku tlakuka** | 1,339 m (4,393 ft) |
| **Ntsengo wa vanhu**
(2018) |
|  • Hinkwavo | 2,472,612 |
|  **• Ntlimbano** | 3,600/km2 (9,300/sq mi) |
| **Tindzimi (2011)** |
|  • xiBunu | 47.7% |
|  • xiNghezi | 16.4% |
|  • xiPedi | 8.0% |
|  • xiTswana | 5.4% |
|  • Tin'wana | 22.5% |
| Khodi ya poso | 0001 |
| Khodi ya ndzhawu | 012 |

**Pitori**, i rin'wana ra madorobakulu manharhu ya Afrika-Dzonga, leri tirhaka tanihi ntsindza wa rhavi leri rhangelaka ra hulumendhe, naswona tanihi muamukeri wa vayimeri hinkwavo va matiko mambe eAfrika-Dzonga. (Doroba ra Kapa i ntsindza wa ku veka nawu nakambe Bloemfontein yiva ntsindza wa ku avanyisa.)

Pitori ri tsemakanya nambu wa Apies naswona riololokela evuxeni bya xintshabyana xa Magaliesberg. Yi na ndhuma tanihi doroba ra dyondzo ni ntsindza wa vulavisisi, laha yi rhurheleka eYunivhesiti ya Tshwane ya Thekinoloji (TUT), Yunivhesiti ya Pitori (UP), Sefako Magatho Health Science University (SMU), Yunivhesiti ya Afrika-Dzonga (UNISA), Huvo ya Sayense ni Vulavisisi bya tinkomponi (CSIR), ni Vandla ra Sayense ra Vanhu. Yi tlhela yi rhurhela Nsimeko wa vulavisisi bya tiko na Ndzawulo wa Mimpimanyeto wa Afrika-Dzonga. Hi 2010 a ku ri rin'wana ra madoroba lawa rhurheleka xidlodlo xa misava xa bolo ya milenge xa FIFA hi lembe ra 2010. Pitori i doroba ra vu nhungu hi ku fuma e tikweni-kulu ra Afrika, kasi i ra vumune hi ku fuma eAfrika-Dzonga.

Pitori i xiphemu xa le xikarhi xa masipalakulu wa doroba ra Tshwane leri vumbiweke hi ku hlanganisiwa ka khale ka valawuri vo hlayanyana va kwalaho, ku katsa na Centurion na Soshanguve. Van'wana va ringanyete leswaku ku cinciwa vito ra ximfumo ku suka Pitori ku ya eTshwane, leswi vangeke njikanjikisano wale rivaleni.

Pitori yi tshuriwe vito ku suka eka Andries Pretorius, loyi a a ri un'wana wa va rhangeri va mabunu, kasi van'wana vaaki va Afrika-Dzonga mikarhi yin'wana va ri vitana "Doroba ra minsinya ya Jacaranda," hikwalaho ka magidi ya mirhi leyi byariweke eswitarateni swa yona ni le mintanga ya swona.

## Mintshaho